મૂળ ભાવનગર ના કવિ શશિકાંત ભટ્ટ ‘શૈશવ’નો જનક દવે સાથે સાહિત્યિક સંપર્ક. કવિ લાભશંકર દવે તથા કવિ અબ્બાસ મલીક ‘પોશીદા’ની સાથે વેરાવળમાં કાવ્યગોષ્ઠીઓ જામે. તેમાં ગઝલકાર ‘સાહિલ’નો પ્રવેશ થયો. મંડળી જામી. કવિતાનો કક્કો શીખતો હું પણ તેમાં ભળ્યો. સાહિત્ય અને સંગીત માટે મંગળવારીય મિલનસભા શરૂ કરવામાં આવી અને ‘નિસ્યંદન’ને ફરી શરૂ કરવાનો તખ્તો ગોઠવાયો. ૧ માર્ચ ૧૯૮૮ના રોજ ‘નિસ્યંદન’નો તેની દ્વિતીયયાત્રાનો પ્રથમ અંક સાહિત્યસંગમ વેરાવળના ઉપક્રમે પ્રગટ થયો.